Eftir ætlan kann hetta eisini vera við at byrgja fyri innleggingum av børnum og ungum. Í viðmerking sigur Sirið Stenberg, landsstýriskvinna í heilsu- og innlendismálum:“ Tað er eitt týðandi mál hjá mær og samgonguni at styrkja tilboðini til børn og ung við sálarligum avbjóðingum. Alt fleiri børn og ung hava tørv á tænastum frá psykiatriini og ávísingarnar frá kommunulækna eru meira enn tvífaldaðar seinast fimm árini. Eisini hevur sokallaða serlæknapuljan, sum núverandi samgonga tók stig til, gjørt stóran mun. Fyri fáum árum síðani var bara ein psykiatari í føstum starvi í Føroyum. Í vár verða tilsamans fimm. Tríggir í vaksinpsykiatriini og -sum nevnt-tveir barna- og ungdómspsykiatarar. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg